Ser jeg ok ut?
-Du ser bedre ut, la oss si det sånn. -Ser du? Se på bildet.
Se hvordan det hopper rundt.
Jeg ser det, bestefar. Jeg prøver å fikse det.
Det pleier ikke å se sånn ut.
Jeg vet det. Jeg jobber med saken.
Nå er det verre.
Vet du, bestefar Hampton, kanskje vi ignorerer hovedproblemet.
Ingen bruker videospillere mer.
Hva om vi kaster denne
og lar Arnold kjøpe en splitter ny Blu-ray-spiller til deg?
Jeg stoler ikke på de platene. Jeg vil ikke ha lasere i huset mitt.
Dessuten har jeg kassettsamlingen min.
Jeg tror ikke US Open-kvartfinalene i tennis fra 1996 er ute på Blu-ray.
Ikke si hvem som vinner.
Jeg gir opp.
Stresset ved å reparere den
er ikke verdt de tre dollarene en ny en koster. Vi kjøper en til deg.
Glem Twins. Vi dropper det.
Vi setter oss ned, tar en øl og en prat.
Vi må dra. Jeg vil ikke henge med din gretne bestefar.
Du lovte meg shawarma på Astoria etter et kort bestefarbesøk.
Ikke en time med uskarp Twins!
-Vet det. Beklager. -Bildet er så dårlig
at Schwarzenegger og DeVito virkelig ser ut som tvillinger!
Jeg finner en unnskyldning, og så skal du få deilig shawarma.
Bestefar, vi må dra, jeg har en liten krise her.
Dragen som ser ut som en hai, satte seg fast i et tre.
-Så vi skal... -Jeg satt fast i et tre en gang.
I Korea.
Vi hoppet i fallskjerm.
Og været var fryktelig.
Vi ble blåst til alle kanter.
Jeg kom ut av kurs og havnet i et tre.
Jeg prøvde å skjære meg ned, men mistet kniven.
Og så så jeg fire kommunistsoldater nærme seg.
Jeg prøvde å være stille.
Jævlene var like under meg.
En av dem bøyde seg og tok opp kniven min.
Jeg hadde to sekunder på meg før de ville se opp.
Herregud, hva gjorde du, bestefar Hampton?
Jeg skjøt som en gal.
Overlevde du, besten?
Ja. Men det gjorde ikke de. Jeg drepte alle sammen.
Så skjøt jeg meg ned fra treet.
Og da jeg kom ned, så jeg at en av dem fortsatt kunne slåss,
men jeg hadde ikke flere kuler.
Så jeg slo inn skallen hans med geværet.
Uansett...
Har dere hilst på Paro?
Nei, hva er det der?
Han er en robotsel.
Jeg fikk den av Veteranforeningen.
De sa jeg trengte selskap.
Først ble jeg forbannet, men...
Jeg har lært meg å like ham.
Ikke sant, Paro?
EN ORIGINALSERIE FRA NETFLIX
PRESENTERER
Det var en vanvittig historie.
Har han fortalt deg noe av det før?
Nei, aldri.
Vanligvis klager han over å ha kjøpt feil type cottage cheese.
Det er visst forskjell på kornstørrelsen.
Vet du hva som er godt? Cottage cheese og ananas.
Jeg liker ikke å blande sånne smaker.
Gi deg! Du er sprø!
-Mr. Baumheiser. -Ja.
Kan du være så snill å skylle brusflaskene før du kaster dem?
Det tiltrekker seg insekter.
-Jeg har sagt det før. -Ja, Gideon,
jeg gjør det neste gang. Beklager.
Vet du hva vi burde gjøre?
Besøke bestefaren din igjen.
Ta noen øl og høre flere historier.
Det vil jeg gjerne.
Hampton Baumheiser var en stolt veteran, ektemann, far og bestefar.
Han berørte våre liv på så mange måter.
Han hadde alltid et smil på lur,
en vits
eller yndlingsgodteriet
Twizzlers.
Tenk at vi besøkte bestefaren din for en uke siden,
og nå er han død.
Jeg mener: Han er død.
Han er rett og slett død.
Kan du la være å si at bestefar er død, igjen og igjen?
Unnskyld.
Jeg håper han fikk sett hvem som vant tenniskampen.
Jeg slo det opp. Det var Agassi.
Så tapte han mot Michael Chang, og Chang tapte mot Sampras.
Han var et monster den gang, ikke sant? Den serven?
Kan vi la være å snakke om tennisens gullalder også?
-Ja. -Takk.
Hei, gutter.
Kondolerer, mr. Baumheiser.
Takk.
Arnold, hvordan går det med deg?
Ikke så bra.
Jeg håper du vet at bestefar var veldig stolt av deg.
Egentlig ikke.
Jeg snakket med ham nylig,
og han var ikke særlig imponert over drage-situasjonen min.
Sitter den fortsatt fast i treet? Det var leit.
Vi kjøper en ny drage til deg.
Ja vel, gutter.
Jeg får se hvordan det går med moren din.
Jeg vet det er litt rart, men siden det er bestens begravelse,
kan jeg få en klem?
Selvsagt. Elsker å klemme.
Litt løs klem, eller hva?
Jeg skal stramme den opp.
Det er fint.
Og plutselig var han død.
Så leit. Du fikk i det minste bli litt kjent med ham.
Han var krigshelt.
Veldig glad i filmen Twins.
Det er alt jeg vet, men han virket interessant.
Lever noen av dine besteforeldre?
Bare farmoren min.
Men hun bor i India og snakker ikke engelsk, bare tamil,
så vi har hatt den samme samtalen en million ganger.
Jeg ringer. Hun sier: "Hallo!"
Og jeg sier: "Hei, amma.
Hvordan går det?
Jeg har det bra.
Jeg gir telefonen til far nå. Ha det."
Har du prøvd å lære deg tamil?
Nei. Har du? Det er jævlig vanskelig. Det er et rart språk.
Men sist jeg var i India, tenkte jeg: "Jeg skal sette meg ned med bestemor,
be far oversette, og lære om livet hennes."
Da jeg kom dit, så jeg bare Dexter på iPaden.
Jeg har alltid drømt om å reise til India og se på Dexter.
Det er fantastisk.
Selv om hun hadde bodd her og snakket engelsk,
tror jeg at jeg aldri ville besøkt henne. Det er det vi gjør.
Vi lar gamle sitte for seg selv.
Og så dør de.
Nå gir du meg dårlig samvittighet.
Bestemor Carol bor i Bronx, og jeg besøker henne nesten aldri.
Jeg bør besøke henne. Vil du bli med?
Jeg vet ikke. Er hun en sånn rasistisk bestemor
som ikke takler hudfargen min?
Jeg vet ikke. Kan være morsomt å prøve.
Det står at du arver noe kalt "Paro".
-Vet du hva det er? -Hva?
Hva er det?
Det er denne rare robotselen.
Hva gjør den?
Jeg vet ikke. Den bare blunker og logrer med halen.
Han ville du skulle få den.
Ta den med deg hjem, i det minste.
Den er ganske tung. Jeg vil ikke bære rundt på den hele dagen.
Kan du ta den med til leiligheten min?
Hvorfor skulle jeg dra hjem til deg bare for det?
Fordi du er glad i meg?
Kom inn.
-Hei, bestemor Carol. -Kjære vene! Hallo!
Hvordan går det?
-Vi har med solsikker til deg. -Å du...
Tusen takk.
Jeg liker håret ditt. Du har klipt det kort.
Se på henne. Er hun ikke den vakreste jenta du har sett?
Jo.
Og hvem er du?
Dette er vennen min, Dev.
Hyggelig å møte deg.
Bare en venn? Ingen romantikk?
Jo, vi er sammen.
Så fint. Du virker veldig hyggelig.
Takk. Jeg var litt bekymret.
Jeg har venner med rasistiske bestemødre.
Skjønner, du trodde jeg var rasist bare fordi jeg er gammel.
Så hyggelig.
Nå er situasjonen snudd. Jeg er lei for det.
Hva har Rachel fortalt om meg?
Hun sa at mannen din kjempet i krigen, og at du liker jordbærsaft.
For en biografi. Takk, Rachel.
Jeg sa andre ting òg.
-Han har bare glemt det. -Det har du ikke.
Få høre det fra kilden. Kom igjen, fortell.
-Er det med jordbærsaft sant? -Ja.
Hva mer vil du vite?
Tenk at du har bodd i New York så lenge.
Hvordan var det da du var liten? Hva jobbet foreldrene dine med?
Far var smed.
Han lagde hestesko til vognhestene.
Så det kjørte hestevogner nedover Bleecker Street?
Sprøtt.
Nylig trykket jeg på en telefonknapp, og en fyr kom med varer fra Whole Foods.
Vi har kommet langt.
Kødder du?
Vil han ikke?
Jeg kommer så fort jeg kan.
Jeg er lei for det.
Et band jeg jobber med, skal spille på Fallon, men trommisen har tatt sopp
og tror han er en dinosaur og vil ikke gå på scenen,
så jeg må ordne opp i dette.
Må du gå alt? Du er nettopp kommet.
Du jobber for mye.
Beklager. Jeg kommer på besøk igjen så snart jeg kan, jeg lover.
Kom igjen, Dev.
Hva om jeg blir her litt til?
Vi kan spille ferdig.
Så møtes vi senere.
-Er du sikker? -Ja. Det går fint.
Send en melding om det skulle være noe.
Ha det, bestemor.
Glad i deg.
Hva i helvete er det Rachel egentlig jobber med?
Forstår du jobben hennes?
Hun jobber med musikk-PR.
Så hun har ansvar for...
Nei, jeg vet ikke hva hun gjør.
Man får gratisbilletter til konserter. Det er fint.
...tolv år gammel, og hun var nonne.
Snakker om press.
Kom igjen, slå dem!
Slå dem!
Hva vil du? Jeg prøver å se på TV.
Vil du se sammen med meg?
Livet mitt blir bare bedre og bedre.
Mitt også. Jeg er så lykkelig, Vincent.
Noen ganger får jeg lyst til...
...å løfte deg opp!
Glad i deg. Klem!
Liker du dette?
Og så hopper vi inn i et helikopter.
Det er fullt av zombier som lager en zombie-pyramide
for å komme inn, men jeg har maskingevær.
Og senere er forskeren sammen med presidenten,
som sier: "Hvordan går det i Kentucky?"
Og han sier: "Kentucky, president?
Kentucky er borte. Syken tok dem alle."
Og senere ofrer jeg livet og redder Colin, og så redder Colin verden.
Ikke noe for meg. Høres fjollete ut.
Vet du hva jeg liker?
Blacklist. Det er en fin serie.
Du må bli med i Blacklist.
Går det bra her?
Med oss? Ja. Jeg er ikke så sikker på deg.
Denne kjekke, unge mannen kan stjele meg bort fra deg, Michael.
Ja, Michael.
Carol sier du aldri tar henne med ut mer.
Pass deg, hun er uregjerlig av seg.
Han virker grei.
Jeg kan ikke fordra ham.
Hva er han så fordømt munter for?
Han stjeler telefonladerne våre, jeg vet det.
Jeg vet ikke om det er noe å tjene på det. Er du sikker?
Ja. Han gjør det ikke for pengenes skyld. Det handler om makt.
Det er kanskje et rart spørsmål, men hvorfor er du her?
Det virker som du kan ta vare på deg selv.
Det gikk helt fint.
Så falt jeg en dag, og alle fikk panikk
og plasserte meg på dette fryktelige stedet.
Det virker ikke så ille.
Du har puslespill, bøker...
...mest bibler, men det er noen Koontz-er der.
Det er ingenting å finne på her.
"Kom igjen, Carol, la oss sitte i sommerfuglhagen i et kvarter."
Jeg vil ikke se flere fordømte sommerfugler.
Det suger. Så leit.
Sånn går det når du blir gammel.
Du blir dumpet på et slikt sted, og de gir deg en liten robotsel.
Paro?
-Kjenner du til Paro? -Ja.
Bestefaren til kameraten min hadde en, men han er død nå.
Beklager.
Jeg er sulten. Middag?
Har de mat her?
Maten her er forferdelig.
Vet du hva som hadde vært fint? Bamonte's.
Det gammeldagse italienske stedet?
Kom igjen!
Ok. Jeg har ikke andre planer. Kom igjen.
Distraher pleieren, mens jeg stikker av.
Vent. Hva? Hva snakker du om?
Jeg kan bare dra herfra i følge med noen på godkjent-listen.
Du står ikke der.
Kan vi ikke bare snike oss ut? Folk gjør det hele tiden.
Kanskje vi burde bli her. Jeg vil ikke få oss i trøbbel.
Alternativet er å bli her med meg og se kveldens forestilling.
Brandon den forbløffende.
"Det endeløse lommetørkleet"?
Er det hovednummeret hans?
Ikke imponerende.
Han er eierens nevø.
Han er elendig.
Står "mynt bak øret" på flygebladet?
Bamonte's.
-Bamonte's! -Ok.
Drit i Brandon, vi går ut og spiser.
Der er han! Michael!
Så...
Bestefaren min lurer på å flytte hit.
Og jeg ville bare snakke med deg, for jeg så en reportasje i Dateline
om en eldrebolig i Maryland der
de ansatte øvde på brytergrep på beboerne.
Noen av klippene var brutale.
Det var en fyr, Mongo, som tok piledriver på folk.
Det er når du snur noen opp ned og kjører hodet deres ned, sånn...
Jeg tror ikke bestefar ville taklet det.
Vi har aldri opplevd mishandling her.
En annen fyr elsket å løpe ned folk.
Han bare: "Se opp, Agnes!"
"Se opp, Raymond!"
"Her kommer jeg, Arthur!"
"Unna vei, Cecilia!"
"Nå kommer jeg, Margaret!"
Du vet, helt fryktelig.
Så, Anthony, hva er dagens?
I dag har vi nydelig kylling milanese, kalv francese
og min personlige favoritt, hjemmelaget pappardelle med oksehaleragu.
Buonissimo!
Anthony, du gjør meg oppspilt med alle disse rettene.
Jeg er en mann med mange interesser, men min største lidenskap er pasta.
Rigatoni med vodkasaus? Gnocchi med bolognese?
Bamontes blandede salat?
Det høres ikke like spennende ut, men den er sikkert god.
Fortell meg hvordan du traff mitt skjønne barnebarn.
Det var på dans.
-Formelt ball. -Gi deg.
Sannheten. Ikke behandle meg som en gammel snerpe.
Vi traff hverandre på bar, og begge ble ganske fulle.
Og vi lå sammen den kvelden.
Og så ble dere sammen?
Nei, det ble litt komplisert av grunner jeg ikke burde gå inn på.
Men vi møttes noen uker senere.
Og så ble dere sammen?
Nei.
Hun var fortsatt sammen med eksen sin da.
Men de slo opp, og vi begynte å utveksle sms,
og vi dro til Nashville, og så ble vi sammen.
Jeg og Harry hadde ikke så mange trinn.
Hvordan var det den gang?
Det virker som alt var finere og enklere.
En mann fra nabolaget kom bort og sa:
"Du er vakker, jeg vil gifte meg med deg."
Så gjorde han det. Så oppdro du en masse barn.
Mannen din dør. Barna sender deg på gamlehjem.
Og så spiser du pasta med barnebarnets etniske kjæreste.
Men det virker fint.
Du forpliktet deg til et forhold, og det funket.
Du var ikke så opptatt av hva som fantes der ute.
Jeg var heldig.
Andre var ulykkelige. Og alt skjedde så fort.
Jeg stiftet familie da jeg var 20 år gammel.
Jeg hadde ikke klart det da jeg var 20.
Jeg kunne ikke forsørget noen med stipendet
jeg fikk som praktikant i Nickelodeon.
Men det må ha vært moro også.
En gang haiket jeg til Atlantic City med en isbil for å se Sinatra.
Det er en historie. Hva kan jeg fortelle mine barn?
"En gang kjørte mamma meg for å se Hootie & the Blowfish."
Du får historier, tro meg.
Jeg håper det.
La oss si at du ikke hadde måttet slå deg til ro så tidlig.
Hva ville du gjort?
Vet ikke. Jeg har alltid elsket musikk. Kanskje noe på det området?
Jeg skulle ønske Rachel fortsatt spilte musikk.
Bandet hennes var fantastisk.
Visste ikke at Rachel spilte i band.
Det ble kalt skam-band,
eller skall-band?
Var Rachel i et ska-band?
Het bandet hennes Nostraskamus?
Bestemor Carol, la meg få bildet. Vær så snill?
Jeg ber deg. La meg få det.
Du kan jo låne det og levere det tilbake når du besøker meg neste uke?
Avtale.
-Klar for middag? -Ja, bare et øyeblikk.
Jeg skal bare bli ferdig med den vakre hestens man.
Perfekt.
Kan Paro være med ut på middag?
Den dukkegreia?
Nei, jeg bare tuller. Glem det.
Varmt.
Ses etter middag, kompis.
Ja vel, bestemor Carol, vi stakk av fra gamlehjemmet,
du haiket med en isbil for å se Sinatra.
Mellom oss to, hva er det verste du har gjort?
En gang, før barna ble født,
stjal jeg en bil.
Hva? Bestemor Carol! Hva skjedde?
Jeg gikk nedover gaten
og så en mann forlate bilen med motoren i gang.
Jeg følte at jeg måtte sette meg i den og kjøre av gårde.
Jeg vet ikke hva som gikk av meg. Jeg bare måtte gjøre det.
Jeg kjørte ut på motorveien.
Det var en kabriolet.
Jeg kan fortsatt huske vinden mot ansiktet.
For første gang på årevis følte jeg at jeg kunne dra hvor som helst,
gjøre hva som helst, mulighetene var uendelige.
Så skjedde det noe med bilen, jeg vet ikke hva.
Den lagde rare lyder, og det kom røyk fra panseret.
Jeg tenkte på å ringe broren min, Johnny, som var mekaniker,
men han ville sikkert bli sint fordi jeg var en tyv,
så jeg kjørte inn til siden og gikk min vei.
Harry fikk aldri vite det.
Jeg tok bussen hjem, ryddet i huset og lagde middag.
Men du stjal egentlig ikke bilen.
Du flyttet den bare til et annet sted.
Vent.
Det er Rachel. Jeg spør om hun vil møte oss.
Hjemmet ringte og sa at bestemor er forsvunnet.
Hva skjedde da du gikk? Sa hun noe?
Hun har det bra. Hun er sammen med meg.
Hva? Hvor er dere?
På Bamonte's.
Hun sa vi kunne snike oss ut en stund
bare vi var tilbake til stengetid. Hun har det bra.
Gudskjelov. Kan du ta henne med hjem?
Ja. Lei for det. Vi drar tilbake nå.
Vi kan møtes på hjemmet.
-Jeg er i trøbbel, bestemor Carol. -Jeg hørte det. Det går bra.
Takk for at du tok meg med ut.
Jeg skal bare på toalettet, så kan vi dra.
Hva har du i sekken?
Du kjenner reglene, ingen kjæledyr.
Det er ikke et kjæledyr. Det er bare Paro.
Han er den beste. Vil du klappe ham?
Hvorfor det?
Hold ham.
Hva er dette?
Ja, han er litt søt.
Jeg må møte en venn. Kan du ta ham litt?
Ja vel. Hvis det hjelper deg.
Takk, Gideon.
-Farvel, min venn. -Paro, står til?
Bestemor Carol?
Carol, er du der?
Unnskyld,
kan du gå inn på toalettet og se om det er en gammel dame der?
Hva?
Jeg spiste middag med en bestemor,
og hun gikk på toalettet og har vært der lenge,
så jeg vil bare sjekke at hun ikke har falt og dødd.
Ikke min bestemor, bestemoren til kjæresten min.
Så det er en hvit bestemor, ikke en indisk.
Tusen takk.
Ingen bestemødre av noe slag.
Det er faen ikke mulig!
-Kan jeg gå på toalettet nå? -Ja.
Beklager utbruddet.
Hvor kan hun være? Nevnte hun noe annet?
Hun liker serien Blacklist.
-Hvordan hjelper det? -Vet ikke!
Hun nevnte at hun liker Blacklist.
Jeg er ikke etterforsker.
Vet du hvem som kunne hjulpet?
Red Reddington, James Spaders figur i Blacklist.
Hold kjeft!
Bestemoren din har det fint, ok?
Hun er ikke skrøpelig. Hun kan ta vare på seg selv.
En gang haiket hun med en isbil for å se Sinatra.
-Hun er tøff. -Vent, jeg vet hvor hun kan være.
-Så Blacklist var til hjelp! -Nei, det var det ikke.
Det inspirerte til en tankerekke som var til hjelp.
Dette er favorittjazzklubben hennes.
Vet du hvem som spiller senere i kveld?
Trombonisten fra Nostraskamus?
-Hvor fikk du tak i dette? -Bestemor Carol.
Tusen takk.
Kan jeg synge én til?